| **ZMLUVA O VÝKONE FUNKCIE KONATEĽA** |
| --- |
| uzatvorená podľa ustanovenia § 66 ods. 6 zákona č. 513/1991 Zb. Obchodného zákonníka v platnom znení (ďalej len „Obchodný zákonník“) a ďalších platných právnych predpisov (ďalej len „Zmluva“) |
| medzi: |
| **[obchodné meno], [sídlo]**, IČO: [●], zapísaná v Obchodnom registri Okresného súdu[●], oddiel: [●], vložka č. [●] |
| (ďalej len „Spoločnosť“) |
| a |
| **[meno a priezvisko],** dátum narodenia: [●], rodné číslo: [●], trvale bytom: [●], štátny občan [●] |
| (ďalej len „Konateľ“) |
| (ďalej spoločne len „Zmluvné strany“ a každý jednotlivo len „Zmluvná strana“) |
| nasledovne: |
| 1. **PREAMBULA** |
| * 1. Zmluvné strany berú na vedomie, že Zmluva je uzavretá v zmysle § 66 ods. 6 Obchodného zákonníka a podlieha schváleniu valného zhromaždenia Spoločnosti, resp. jediného spoločníka Spoločnosti. |
| * 1. Konateľ vyhlasuje, že pozná obsah a znenie spoločenskej zmluvy/zakladateľskej listiny Spoločnosti (ďalej len “Spoločenská zmluva“/„Zakladateľská listina“) a dohody spoločníkov v zmysle § 66c Obchodného zákonníka zo dňa [●] týkajúcej sa Spoločnosti (ďalej len „SHA“), rozumie jej obsahu a zaväzuje sa ju dodržiavať. |
| * 1. Pre vylúčenie pochybností, Zmluvné strany prehlasujú a berú na vedomie, že výkon funkcie Konateľa sa nepovažuje za výkon práce v pracovnom pomere alebo v inom pracovnoprávnom vzťahu v zmysle pracovnoprávnych predpisov, resp. predpisov o sociálnom zabezpečení. |
| 1. **PREDMET ZMLUVY** |
| * 1. Predmetom Zmluvy je úprava práv a povinností medzi Spoločnosťou a Konateľom pri výkone funkcie konateľa v Spoločnosti. |
| * 1. Konateľ sa zaväzuje vykonávať pre Spoločnosť funkciu konateľa v Spoločnosti za podmienok stanovených v Zmluve, Spoločenskej zmluve/Zakladateľskej listine, SHA a príslušných právnych predpisoch. |
| 1. **ZAČIATOK A DOBA TRVANIA VÝKONU FUNKCIE** |
| * 1. Konateľ bol ustanovený do funkcie konateľa Spoločnosti s účinnosťou od [] na neurčitý čas. |
| * 1. Zmluvu schválilo valné zhromaždenie, resp. jediný spoločník Spoločnosti dňa []. |
| 1. **PÔSOBNOSŤ KONATEĽA** |
| * 1. Konateľovi prináleží konanie v mene Spoločnosti navonok, obchodné vedenie Spoločnosti a výkon iných pôsobností v zmysle príslušných právnych predpisov, najmä Obchodného zákonníka, uznesení valného zhromaždenia, resp. rozhodnutí jediného spoločníka Spoločnosti, Zmluvy a organizačného poriadku pre výkon funkcie konateľa (ak je vydaný). Konateľ zodpovedá za dodržiavanie a plnenie povinností vyplývajúcich z príslušných právnych predpisov. |
| * 1. Spôsob konania v mene Spoločnosti je upravený v Spoločenskej zmluve/Zakladateľskej listine. Konateľ je povinný vykonávať svoju funkciu s odbornou starostlivosťou a má vždy podľa svojho najlepšieho svedomia a presvedčenia podporovať a chrániť záujmy Spoločnosti a všetkých jej spoločníkov. |
| * 1. Konateľ rozhoduje o všetkých záležitostiach Spoločnosti týkajúcich sa podnikateľskej aktivity a vedenia Spoločnosti a vykonáva všetky úkony s danými činnosťami spojené, pokiaľ takéto rozhodovanie a úkony nie sú v zmysle Spoločenskej zmluvy/Zakladateľskej listiny, SHA, rozhodnutí valného zhromaždenia, resp. jediného spoločníka Spoločnosti, alebo príslušných právnych predpisov vyhradené inému orgánu Spoločnosti. V pracovnoprávnych vzťahoch vykonáva Konateľ v mene Spoločnosti práva a povinnosti zamestnávateľa. |
| 1. **MIESTO VÝKONU FUNKCIE A PRACOVNÝ ČAS** |
| * 1. Miestom výkonu činnosti Konateľa je Slovenská republika. |
| * 1. Pokiaľ to bude účelné a potrebné, Konateľ sa zaväzuje na základe pokynov valného zhromaždenia, resp. jediného spoločníka Spoločnosti vykonávať činnosť prechodne aj na iných miestach. |
| * 1. Konateľ je povinný byť Spoločnosti k dispozícii v rozsahu, ktorý je potrebný pre riadne zariaďovanie a vykonávanie záležitostí Spoločnosti. |
| 1. **PRÁVA A POVINNOSTI SPOLOČNOSTI** |
| * 1. Spoločnosť sa zaväzuje poskytovať Konateľovi súčinnosť, aby mohol svoju funkciu vykonávať v súlade s platnými právnymi predpismi, Spoločenskou zmluvou/Zakladateľskou listinou, SHA, organizačným poriadkom pre výkon funkcie konateľa (ak bol vydaný), uzneseniami valného zhromaždenia, resp. rozhodnutiami jediného spoločníka Spoločnosti, prípadne rozhodnutiami iných orgánov Spoločnosti a Zmluvou. |
| * 1. [Spoločnosť je povinná vytvoriť Konateľovi potrebné podmienky, ktoré súvisia s výkonom funkcie konateľa, najmä mu bezplatne poskytnúť na výkon jeho funkcie kancelársku miestnosť a technické zabezpečenie v sídle Spoločnosti, ktoré zodpovedá výkonu jeho funkcie.] Spoločnosť sa ďalej zaväzuje, že poskytne, resp. bude poskytovať Konateľovi všetky prostriedky, informácie a podklady potrebné pre riadny výkon funkcie. |
| * 1. Spoločnosť poskytne na svoje náklady po dobu trvania zmluvy Konateľovi k dispozícii (i.) služobný telefón a (ii.) služobný notebook k užívaniu na služobné aj súkromné účely. Konateľ je povinný riadne hospodáriť s poskytnutým služobným telefónom a služobným notebookom a chrániť ich pred poškodením, stratou, zničením alebo zneužitím. |
| * 1. Konateľ udeľuje týmto výslovný súhlas Spoločnosti na spracovanie jeho osobných údajov a ich poskytnutie tretím osobám, pokiaľ je to nevyhnutné. |
| 1. **ODMENA A HOTOVÉ VÝDAVKY** |
| * 1. Konateľ má za výkon svojej funkcie podľa Zmluvy nárok na odmenu v brutto výške EUR [] (slovom: [] euro) mesačne (ďalej len „Odmena“). |
| * 1. Z Odmeny bude Spoločnosť realizovať zákonom stanovené zrážky a odvody podľa príslušnej právnej úpravy. |
| * 1. Odmena je splatná pozadu za mesačné obdobie a vypláca sa Konateľovi na ním písomne označený účet v peňažnom ústave a to vždy najneskôr desiaty (10.) deň v kalendárnom mesiaci nasledujúcom po mesiaci, za ktorý sa Odmena vypláca. |
| * 1. Odmena sa rozumie ako odmena za celkovú činnosť Konateľa pre Spoločnosť, vrátane nadčasov a práce vo sviatok a cez víkend. |
| * 1. Spoločnosť je oprávnená vyplatiť Konateľovi aj ďalšie peňažné plnenia, a to vo výške a na základe podmienok stanovených uznesením valného zhromaždenia Spoločnosti, resp. rozhodnutím jediného spoločníka Spoločnosti, resp. v iných predpisoch alebo dokumentoch Spoločnosti. |
| * 1. Konateľ má nárok na náhradu účelne vynaložených hotových výdavkov a nákladov, ktoré mu vznikli pri výkone funkcie konateľa podľa Zmluvy, vrátane náhrady všetkých cestovných, stravovacích a iných výdavkov, ktoré mu pri výkone funkcie konateľa vznikli, pričom tieto výdavky sa nahrádzajú na základe predložených účtovateľných a daňovo uznateľných dokladov. Hotové výdavky a iné náklady vynaložené Konateľom je Konateľ povinný vyúčtovať Spoločnosti najneskôr do desiatich (10) pracovných dní od konca kalendárneho mesiaca, v ktorom boli hotové výdavky a iné náklady vynaložené. Spoločnosť vypláca Konateľovi náhradu týchto výdavkov a nákladov bezhotovostným prevodom na účet Konateľa. |
| * 1. Konateľ má právo v rozsahu nevyhnutnom pre výkon funkcie konateľa užívať osobné motorové vozidlo Spoločnosti alebo iné motorové vozidlo. V prípade užívania iného motorového vozidla má nárok na náhradu nákladov za spotrebované pohonné hmoty a amortizáciu vozidla v rozsahu, v akom stanovujú pracovnoprávne predpisy. |
| 1. **PRÁVA A POVINNOSTI KONATEĽA** |
| * 1. Konateľ sa zaväzuje za podmienok stanovených v Zmluve vykonávať pre Spoločnosť funkciu konateľa. |
| * 1. Konateľ sa ďalej zaväzuje: |
| * + 1. starať sa o dobrú povesť Spoločnosti a usilovať sa o jej prospech ako aj nekonať v rozpore so záujmami Spoločnosti; a |
| * + 1. pri výkone svojich povinností brať náležitý ohľad, medzi iným, na potenciálne dôsledky svojich rozhodnutí pre Spoločnosť z dlhodobého hľadiska |
| * + 1. hospodáriť riadne s prostriedkami, ktoré mu zverí Spoločnosť a chrániť jej majetok pred poškodením, stratou, zničením a zneužitím. |
| * 1. Konateľ je povinný zabezpečiť riadne vedenie predpísanej evidencie a účtovníctva a viesť zoznam spoločníkov Spoločnosti. Do pôsobnosti Konateľa patria všetky činnosti týkajúce sa podnikateľskej aktivity a vedenia Spoločnosti a úkony s danými činnosťami spojené, pokiaľ tieto nie sú vyhradené do pôsobnosti valného zhromaždenia. |
| * 1. Konateľ je ďalej povinný: |
| * + 1. vykonávať svoju funkciu osobne, s náležitou starostlivosťou, ktorá zahŕňa povinnosť vykonávať ju s odbornou starostlivosťou a v súlade so záujmami Spoločnosti a všetkých jej spoločníkov tak, aby Spoločnosti nevznikla žiadna majetková či nemajetková ujma a má vždy podľa svojho najlepšieho vedomia a svedomia podporovať a chrániť záujmy Spoločnosti; |
| * + 1. zaobstarať si a pri rozhodovaní zohľadniť všetky dostupné informácie týkajúce sa predmetu rozhodnutia; |
| * + 1. zachovávať mlčanlivosť o dôverných informáciách a skutočnostiach, ktorých prezradenie tretím osobám by mohlo Spoločnosti spôsobiť jej škodu alebo ohroziť jej záujmy alebo záujmy spoločníkov; |
| * + 1. riadiť sa zásadami a pokynmi schválenými valným zhromaždením Spoločnosti, resp. rozhodnutím jediného spoločníka Spoločnosti a to za predpokladu, že sú v súlade s právnymi predpismi a Spoločenskou zmluvou/Zakladateľskou listinou a SHA; |
| * + 1. pravdivo, včas a úplne informovať spoločníkov, resp. dozornú radu, ak je zriadená o záležitostiach Spoločnosti; |
| * + 1. plniť ďalšie povinnosti podľa Spoločenskej zmluvy/Zakladateľskej listiny a SHA. |
| * 1. Konateľ nesmie pri výkone svojej funkcie uprednostňovať svoje záujmy, záujmy len niektorých spoločníkov alebo záujmy tretích osôb pred záujmami Spoločnosti. Konateľ sa zaväzuje pri výkone svojej funkcie neprijať vo svoj prospech ani v prospech Konateľovi blízkych osôb akékoľvek plnenie, ktoré by bolo Konateľovi ponúknuté treťou osobou, najmä s cieľom ovplyvniť Konateľa pri výkone jeho funkcie. |
| * 1. Na diela Konateľa, ktoré sú chránené autorským právom a ktoré vznikli v súvislosti s jeho činnosťou podľa Zmluvy, sa uplatní ustanovenie zákona č. 185/2015 Z. z. autorský zákon v znení neskorších právnych predpisov (ďalej len „Autorský Zákon“), a to najmä ustanovenie § 90 Autorského Zákona. |
| * 1. Konateľ sa zaväzuje bezodkladne písomne ohlásiť Spoločnosti každú zmenu adresy pobytu alebo trvalého bydliska, resp. iné relevantné údaje. |
| 1. **DOBA TRVANIA ZMLUVY** |
| * 1. Zmluva nadobúda platnosť a účinnosť okamihom jej podpisu oboma Zmluvnými stranami. |
| * 1. Zmluva sa uzatvára na dobu neurčitú. |
| * 1. Zmluva končí: |
| * + 1. odvolaním Konateľa valným zhromaždením Spoločnosti, resp. rozhodnutím jediného spoločníka Spoločnosti, a to ku dňu, ktorý je určený v rozhodnutí o odvolaní; Konateľ môže byť kedykoľvek odvolaný s okamžitou účinnosťou a bez uvedenia dôvodov; |
| * + 1. vzdaním sa funkcie Konateľom, a to ku dňu kedy vzdanie sa funkcie nadobudne účinnosť v súlade so zákonom alebo spoločenskou zmluvou; |
| * + 1. dohodou Zmluvných Strán o skončení Zmluvy. |
| * 1. Konateľovi neprináleží žiadny osobitný nárok voči Spoločnosti na akékoľvek peňažné alebo iné plnenie (napr. odstupné) z titulu skončenia výkonu funkcie konateľa Spoločnosti alebo Zmluvy, bez ohľadu na dôvod skončenia, pokiaľ valné zhromaždenie Spoločnosti, resp. jediný spoločník Spoločnosti nerozhodne inak. |
| * 1. Konateľ je pri skončení výkonu jeho funkcie povinný upozorniť Spoločnosť na opatrenia, ktoré sú nevyhnutné za účelom odstránenia prípadnej hroziacej škody Spoločnosti. |
| * 1. Všetky predmety týkajúce sa, resp. patriace Spoločnosti – predovšetkým služobné vozidlo, služobný telefón, služobný notebook, písomnosti, obchodné podklady akéhokoľvek druhu, vlastné poznámky, resp. iné pracovné prostriedky prijaté Konateľom patria Spoločnosti a Konateľ je povinný ich nepoškodené (s výnimkou bežného opotrebenia) a kompletné Spoločnosti vrátiť. Všetky vyššie uvedené predmety, podklady ako aj z nich vyhotovené odpisy a kópie je Konateľ povinný vrátiť Spoločnosti najneskôr pri ukončení Zmluvy, resp. v prípade porušenia Zmluvy kedykoľvek na požiadanie Spoločnosti. V rovnakej lehote je povinný vyúčtovať peňažné zálohy, služobné cesty a pod. |
| 1. **POVINNOSŤ MLČANLIVOSTI** |
| * 1. Konateľ sa zaväzuje zachovávať mlčanlivosť voči tretím osobám o všetkých skutočnostiach Spoločnosti, nezávisle od toho, ako sa o týchto skutočnostiach dozvedel. Záväzok zachovávať mlčanlivosť, za nevzťahuje na skutočnosti, ktoré sú verejnosti známe alebo sa stanú verejnosti známe bez toho, aby Konateľ porušil záväzok mlčanlivosti. Za porušenie záväzku mlčanlivosti sa nepovažuje, keď Konateľ využije know-how, koncepty a myšlienky, ktoré si uchoval vo svojej pamäti bez akýchkoľvek pomôcok (tzv. unaided memory). Záväzky podľa toho čl. 10 Zmluvy nie sú dotknuté ukončením Zmluvy. |
| * 1. Konateľ sa zaväzuje najmä zachovávať mlčanlivosť o skutočnostiach tvoriacich obchodné tajomstvo Spoločnosti a o všetkých dôverných údajoch, informáciách a skutočnostiach, a všetkých mu známych postupoch, predovšetkým údaje o obratoch, kalkulačné podklady, vzťahy ku klientom, plány a vývoj, ako aj obsah Zmluvy, s ktorými sa oboznámil pri  výkone funkcie Konateľa a ktoré si spoločníci Spoločnosti/Spoločnosť želajú zachovať v tajnosti, resp. ktoré boli spoločníkmi Spoločnosti/Spoločnosťou označené za dôverné. |
| * 1. Za tretie osoby sa považujú aj zamestnanci resp. spolupracovníci Spoločnosti, ktorým nie sú na základe ich pracovného zaradenia predmetné informácie určené. |
| * 1. Povinnosť zachovávať mlčanlivosť podľa tohto čl. 10 Zmluvy platí v nezmenenom rozsahu aj po skončení výkonu funkcie Konateľa podľa Zmluvy, a to najneskôr do momentu pokým sa údaje, informácie a skutočnosti, na ktoré sa vzťahuje mlčanlivosť nestanú verejnosti prístupné (bez zavinenia Konateľa). |
| 1. **OSOBITNÉ A ZÁVEREČNÉ USTANOVENIA** |
| * 1. Pre účely Zmluvy sa písomnosť považuje za doručenú, keď bude doručená druhej Zmluvnej strane niektorým z nasledovných spôsobov: |
| a) osobne; |
| b) doporučenou poštou alebo kuriérom na adresu Zmluvnej strany uvedenú v Zmluve; |
| c) e-mailom na e-mailovú adresu oznámenú na tento účel Zmluvnou stranou. |
| * 1. Písomnosť zaslaná druhej Zmluvnej strane vrátane elektronickej pošty sa považuje za doručenú na piaty (5.) deň odo dňa podania na poštovú prepravu/kuriérovi alebo od jej zaslania na e-mailovú adresu oznámenú na tento účel Zmluvnou stranou, pokiaľ sa nepreukáže jej skoršie doručenie. Za doručenie sa považuje aj akékoľvek odopretie prevzatia písomnosti. Zmluvné strany sú povinné navzájom si oznamovať zmenu relevantných údajov za účelom efektívneho uplatňovania tohto článku Zmluvy. |
| * 1. Pre účely Zmluvy sa elektronická (t.j. e-mailová) komunikácia považuje za písomnú komunikáciu. Z každej elektronickej správy však musí byť jasný jej obsah, kto je jej odosielateľom a komu je adresovaná. |
| * 1. Zmeny a doplnky Zmluvy možno uskutočniť iba na základe vzájomnej dohody Zmluvných strán, a to vo forme písomných dodatkov, podpísaných oboma Zmluvnými stranami a schválených valným zhromaždením Spoločnosti, resp. rozhodnutím jediného spoločníka Spoločnosti. |
| * 1. V prípade, ak je alebo sa stane niektoré ustanovenie Zmluvy neplatné, neúčinné alebo nevykonateľné, nemá to vplyv na platnosť Zmluvy ako celku. To isté platí pre prípad, že Zmluva neobsahuje určité ustanovenie. V prípade neplatného, neúčinného alebo nevykonateľného ustanovenia alebo medzery v Zmluve, nahradia Zmluvné strany neplatné, neúčinné alebo nevykonateľné ustanovenie platným, účinným alebo vykonateľným ustanovením alebo doplnia medzeru v Zmluve, a to všetko v súlade so zmyslom a účelom, ktorý Zmluvné strany sledovali pri uzavretí Zmluvy. |
| * 1. Zmluva sa riadi slovenským hmotným právom s vylúčením kolíznych noriem a slovenským procesným právom. |
| * 1. Zmluva bola vyhotovená v slovenskom jazyku a podpísaná v dvoch (2) vyhotoveniach, pričom každá Zmluvná strana obdrží po jednom (1) vyhotovení. |
| * 1. Zmluvné strany vyhlasujú, že textu Zmluvy porozumeli, Zmluvu uzavreli slobodne a vážne, v dobrej viere, nie pod nátlakom a že Zmluva plnej miere odráža ich vôľu. Na dôkaz toho ju Zmluvné strany podpísali. |
|  |
| V [], dňa []. |
| **Spoločnosť**  ..................................................................[] |
|  |
| V [], dňa []. |
| **Konateľ**  ..................................................................[] |